_:nbec6e851513e46e0a26c8f760f0ec46bxb0
<http://schema.org/articleBody>
"Με πολλές οργανώσεις να κατακεραυνώνουν το τηλεοπτικό σποτ της Γενικής Γραμματείας Πολιτικής Προστασίας για την αποφυγή συνωστισμού στις πλατείες, ως σεξιστικό, ο ηθοποιός Χρήστος Λούλης βρέθηκε στο στόχαστρο. \n\n\n\nΤο σποτ με πρωταγωνιστή τον Χρήστο Λούλη δεν προβάλλεται πια καθώς απέτυχε να μεταδώσει το μήνυμα που πρέπει. Τι είπε όμως ο ίδιος στην πρωινή εκπομπή του ANT1;.\n\n\n\n«Διάβασα το σενάριο, δεν είδα κανένα σεξισμό μέσα. Οπότε το κάναμε. Από εκεί και πέρα, τα σποτάκια έχουν έναν λόγο ύπαρξης: να περάσουν ένα μήνυμα. Το σποτάκι αυτό δεν πέτυχε τη δουλειά του, γιατί έμεινε ο κόσμος σε κάτι άλλο πέρα από το μήνυμα και το κατέβασαν και καλά κάναν.\n\n\n\nΔεν είναι δουλειά μου να προτείνω εγώ κάτι άλλο. Δεν είμαι καλός στο να γράφω. Δεν έπαθα και την πλάκα μου, αλλά δεν θα κάνουμε και Σαίξπηρ. Την πατήσαμε. Πήγα να κάνω έναν τύπο, ο οποίος είναι ψιλοθυμωμένος με την φίλη του που του λέει να πάνε στην πλατεία… Φαίνεται όμως πως πια δεν μπορούμε να δείχνουμε μια γυναίκα να κάνει ένα λάθος, είναι σεξισμός. Δεν μπορούμε να δείχνουμε έναν άνδρα που προσπαθεί να διορθώσει μια γυναίκα που κάνει ένα λάθος, είναι σεξισμός. Οποιοδήποτε σποτ και να τους βάλεις, υπάρχουν κάποιοι άνθρωποι που θα ενοχληθούν και θα πουν: είναι σεξιστικό, είναι ρατσιστικό, είναι φοβικό…\n\n\n\n\n\n      \n    \n\n\n\n\n\n\nΗ πρόθεση από ό,τι καταλαβαίνω ήταν να βγει ένα σποτάκι λιγότερο σοβαροφανές, ένα σποτάκι πιο χαλαρό να μπορεί να μιλήσει στον κόσμο τον απλό και να περάσει ένα μήνυμα. Δεν πέτυχε, απέτυχε και κατέβηκε», ανέφερε ο ηθοποιός."
<https://www.bovary.gr/people-and-style/hristos-loylis-apantisi-gia-spot-sexismos>